La Fira Comercial, Turística i Gastronòmica de Paterna rep a més de 15.000 visitants i servix 8.000 tapes
06/06/2016

# La Fira Comercial, Turística i Gastronòmica de Paterna rep a més de 15.000 visitants i servix 8.000 tapes

[![Feria Comercial, Gastronómica y Turística de Paterna](/images/noticias/2016/06/feria-comercial-2016.jpg)](/images/noticias/2016/06/feria-comercial-2016.jpg)

06.06.2016

Milers de veïns i visitants han omplit este cap de setmana l'Avinguda d'Europa per a conéixer l'oferta comercial i culinària del municipi en una fira pensada per a tots els públics on no han faltat els tallers, l'animació infantil ni el karaoke

La Fira Comercial, Gastronòmica i Turística de Paterna ha tancat la seua XIII edició amb més de 15.000 visites que, durant tot el cap de setmana, han omplit l'Avinguda Europa per a realitzar compres, degustar una gran varietat de tapes autòctones i disfrutar a l'aire lliure.

El centenar d'establiments participants en este certamen ha qualificat l'esdeveniment de "tot un éxit", amb una afluència de públic constant durant els tres dies que ha durat la fira que han pogut comprovar de primera mà l'àmplia oferta comercial i d'oci del municipi, consolidant l'esdeveniment com un dels aparadors promocionals més importants de la comarca i la província.

Productes de dietètica i de perruqueria, material de ferreteria, bijuteria, perfums, moda, calçat, productes per a la llar i servici d'autoescoles i de guarderia s'han donat cita, entre altres coses, en esta fira concebuda per a difondre i enfortir el comerç local i fomentar l'hàbit de comprar en el poble.

L'Alcaldessa en funcions de Paterna, Núria Campos i les regidores de Comerç, Eva Pérez i de Tradiccions, Cultura i Foc, Paqui Periche van visitar divendres passat junt amb el director general de Comerç, Natxo Costa els diferents estands que conformen la Fira per a conéixer les seues impressions sobre este esdeveniment que, any rere any, augmenta tant el seu nombre d'expositors com de visitants.

La Fira de la Tapa, que enguany s'estrenava com a novetat dins d'este esdeveniment per mitjà d'un sistema centralitzat de tiquets, ha aconseguit atraure a molt públic que, amb més 8.000 tapes servides, han pogut conéixer l'oferta gastronòmica del municipi.